**MINISTERUL MEDIULUI, APELOR ȘI PĂDURILOR**



**ORDIN**

**Nr. din**

**privind aprobarea Planului de management integrat al Parcului Național Defileul Jiului, al sitului Natura 2000 ROSCI0063 Defileul Jiului și al ariilor naturale protejate din arealul acestora**

Având în vedere Referatul de aprobare nr. DB/141399/29.09.2025 al Direcției Biodiversitate,

În baza dispozițiilor art. 21 alin. (7) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Luând în considerare Decizia etapei de încadrare nr. 53/21.11.2022 emisă de Agenția pentru Protecția Mediului Gorj, Hotărârea Consiliului Științific al Parcului Național Defileul Jiului nr. 2/30.03.2022, Hotărârea Consiliului Științific al Parcului Național Defileul Jiului nr. 3/21.06.2022, Procesul-verbal al ședinței ordinare a Consiliului Consultativ de Administrare al Parcului Național Defileul Jiului nr. 513/15.04.2022 și avizul Agenției Naționale pentru Arii Naturale Protejate nr. 3984/16.09.2024,

 În temeiul prevederilor art. 21 alin. (21) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, ale art. 57 alin. (1), (4) și (5) din Ordonanța de urgență a Guvernului nr. 57/2019 privind Codul Administrativ cu modificările și completările ulterioare, precum și ale art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare,

**ministrul mediului, apelor și pădurilor emite următorul**

**O R D I N**

**Art. 1** Se aprobă Planul de management integrat al Parcului Național Defileul Jiului, al sitului Natura 2000 ROSCI0063 Defileul Jiului și al ariilor naturale protejate din arealul acestora, prevăzut în anexa care face parte integrantă din prezentul ordin.

**Art. 2** Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

**Diana-Anda BUZOIANU**